***Exit Wounds*** er en amerikansk actionkriminal fra 2001 med Steven Seagal i hovedrollen. Andre sentrale roller spilles av DMX, Jill Hennessy og Bill Duke. Regi er ved Andrzej Bartkowiak.

*Exit Wounds* fikk blandet mottakelse av kritikerne, men gjorde det relativt bra publikumsmessig og ble av enkelte beskrevet som Seagals store comeback etter flere mislykkede filmer på slutten av 1990-tallet.

Filmens gjennomgangsmelodi er "Ain't No Sunshine", fremført av DMX. Han hadde forøvrig en sentral rolle i filmen.

Handling
--------

Politimannen Orin Boyd (Steven Seagal) er tilfeldigvis i nærheten når en militant gruppe prøver å ta livet av USAs visepresident. Selv om halve Secret Service blir utryddet, klarer Boyd å tilintetgjøre angriperne og redde visepresidenten. Til tross for dette får han refs fra ledelsen, og som straff blir han overført til Detroits tøffeste politidistrikt (samtidig som han må gå i gruppeterapi for å mestre sitt sinne). Etterhvert mistenker han stadig flere av sine kolleger for å være på feil side av loven og han havner derfor i konflikt med flere av dem, samtidig som mange tror han er sendt dit som hemmelig agent. Den utstrakte korrupsjonen viser seg å være en realitet og dreier seg om heroin og store penger.

Om filmen
---------

Anmelderne
*Exit Wounds* fikk blandet mottakelse av filmanmelderne og har bare oppnådd 32% på Rotten Tomatoes. Dette er imidlertid betydelig bedre enn det hans tre forrige filmer har oppnådd.

Det norske nettstedet CINERAMA gav den bare terningkast to i 2002. Anmelderen skrev blant annet at: «Exit Wounds er en og en halv times fjærlett actionunderholdning – og den prøver heller aldri å være noe annet. Dessverre har man valgt å stappe inn en drøss talentløse skuespillere, og sammen med et tynt manus blir det ikke så mye mer igjen å glede seg over enn de nevnte actionscenene». Dagbladets anmelder gav den terningkast en og skrev blant annet at: «Takk og lov er det et fritt land. Det er derfor opp til enhver å betale inngangspenger for å se Steven Seagal og en bøling andre b-skuespillere lemleste seg selv og hverandre, samt legge Detroit i ruiner. Uten en egentlig historie å gjøre det i».

Publikum
Filmen kan beskrives som en moderat publikumssuksess da den innbrakte $80 millioner på verdensbasis, hvorav $52 millioner i USA alene. Dette var betydelige bedre tall enn for hans tre forrige filmer. Produksjonskostnadene er anslått til ca $33 millioner.

Rollebesetning
--------------

| Skuespiller | Rolle |
| --- | --- |
| Steven Seagal | Orin Boyd |
| DMX | Latrell Walker |
| Isaiah Washington | George Clark |
| Anthony Anderson | T.K. Johnson |
| Michael Jai White | Lewis Strutt |
| Bill Duke | Chief Hinges |
| Jill Hennessy | Annette Mulcahy |
| Tom Arnold | Henry Wayne |
| Matthew G. Taylor | Sgt. Usseldinger |
| Bruce McGill | Frank Daniels |
| David Vadim | Matt Montini |
| Eva Mendes | Trish |
| Drag-on | Shaun Rollins |

Referanser
----------

1. ↑  «Exit Wounds Thriller Makes Healthy Debut at No. 1». *The Los Angeles Times*. 19. mars 2001. Besøkt 26. oktober 2010.
2. ↑  Van Gelder, Lawrence (17. mars 2001). «FILM REVIEW; A Cop as Good as His Manners Are Bad». The New York Times. Besøkt 14. desember 2010.
3. ↑
4. ↑  «CINERAMA – Exit Wounds (16.1.2002)». Arkivert fra originalen 4. mars 2016. Besøkt 27. juni 2011.
5. ↑  Dagbladet – Vold for alle penga (8.6.2001)
6. ↑
7. ↑

Eksterne lenker
---------------

* (en) *Exit Wounds* på Internet Movie Database Rediger på Wikidata

* (no) *Exit Wounds* hos Filmfront Rediger på Wikidata

* (no) *Exit Wounds* på NRK TV Rediger på Wikidata

* (sv) *Exit Wounds* i Svensk Filmdatabas Rediger på Wikidata

* (da) *Exit Wounds* i Danmark Nationale Filminstitut Rediger på Wikidata

* (en) *Exit Wounds* på AllMovie Rediger på Wikidata

* (fr) *Exit Wounds* på Allociné Rediger på Wikidata

* (nl) *Exit Wounds* på MovieMeter Rediger på Wikidata

* (en) *Exit Wounds* på Turner Classic Movies Rediger på Wikidata

* (en) *Exit Wounds* på American Film Institute Rediger på Wikidata

Portal: Film